cyanic-selkie/wikianc huggingface dataset:
Καραούλι (παιχνίδι)
Το καραούλι είναι ένα παιδικό παιχνίδι. Μοιάζει ιδιαίτερα με το κυνηγητό.
Κανόνες
Παίζεται με τέσσερα και πάνω άτομα.
Δύο παίκτες χωρίζονται σε δύο ομάδες. Η ομάδα που κυνηγάει μετράει μέχρι το δέκα για να προλάβουν να φύγουν μακριά οι παίχτες της άλλης ομάδας. Μετά τους κυνηγάνε.
Μόλις ένα μέλος της μίας ομάδας πιάσει ένα μέλος της άλλης τον πάει στη "φυλακή" (ένα κομμάτι που το έχουν ορίσει οι παίχτες). Άμα κάποιο μέλος της μίας ομάδας βγει από τη φυλακή, ενώ τον έχουν πιάσει, κυνηγάει η ομάδα του. Αλλά άμα του κάνει ξε-λε (μία χαρακτηριστική λέξη-κωδικός που τη λέει κάποιος όταν ακουμπά κάποιον για να τον βγάλει από τη φυλακή) κάποιος που δεν τον έχουν πιάσει, μπορεί να βγει από τη φυλακή.
Μόλις τους πιάσουν όλους, κυνηγάει η άλλη ομάδα.
Τελικά όταν τελειώσει το παιχνίδι όποια ομάδα κυνηγάει αυτή χάνει, η άλλη κερδίζει.
Τόπος και χρόνος
Μπορεί να παιχθεί σε διάφορα μέρη, όπως το προαύλιο του σχολείου, ενώ οι παίχτες ορίζουν τη διάρκεια του παιχνιδιού.
Κατηγορία:Παραδοσιακά παιδικά παιχνίδια
Εθνική Νιούε (ποδόσφαιρο ανδρών)
Η εθνική ομάδα ποδοσφαίρου του Νιούε είναι η εθνική ομάδα ποδοσφαίρου της Δημοκρατίας της Νιούε, που ελέγχεται από την Ποδοσφαιρική Ομοσπονδία της Νήσου Νιούε (NISA). Δεν είναι μέλος της FIFA, αλλά είναι συνδεδεμένο μέλος της ΟΦΚ. Η ομάδα ως εκ τούτου δεν είναι επιλέξιμη για να συμμετάσχει στο Παγκόσμιο Κύπελλο, αλλά μπορεί να εισέλθει στο Κύπελλο Εθνών Ωκεανίας.
Το Νιούε έχει παίξει μέχρι σήμερα μόνο δύο παιχνίδια - και τα δυο στους Αγώνες Νοτίου Ειρηνικού του 1983. Μια ήττα με 0-19 από την Παπούα Νέα Γουινέα ακολουθήθηκε από μια ήττα με 0-14 από την Ταϊτή.
Τόξαρις ή Περί φιλίας
Ο Τόξαρις ή Περί φιλίας είναι έργο του Λουκιανού που εντάσσεται στους «Σκυθικούς διαλόγους» και γράφτηκε το 163, όπως συνάγεται από την αναφορά του Τόξαρι και αποτελείται από εξήντα τρεις παραγράφους, περ. 2.450 στίχοι. Ο Τόξαρις είναι από τα εκτενέστερα κείμενα του Λουκιανού, είναι ένας μακρόσυρτος διάλογος που απλώς συναρθρώνει και πλαισιώνει, όπως ακριβώς και στο Φιλοψευδής ή Απιστών, τα αυτοτελή μικρά διηγήματα.
Πολιτισμικό πλαίσιο
Πέρα όμως από τις ομοιότητες των ιστοριών υπάρχουν και οι διαφορές. Διαφέρει κατ΄ αρχάς το πολιτισμικό πλαίσιο, γεγονός στο οποίο αναφέρεται και ο Τόξαρις, όταν αρχίζει να παραθέτει τις Σκυθικές ιστορίες φιλίας, που περιλαμβάνουν πολέμους, μονομαχίες και γενικά άγριες καταστάσεις. Από τις ελληνικές ιστορίες απουσιάζει ο πόλεμος· οι Έλληνες φίλοι παρουσιάζονται να συμπαραστέκονται στην εξορία, στη φυλάκιση, στον επικείμενο θάνατο από πνιγμό, στην καταδίκη του φίλου και τη δυστυχία του, στη φτώχεια, στις καθημερινές συμφορές, που μπορούν να βρουν τον άνθρωπο. Η αντιπαράθεση των δύο συνομιλητών για να υπερασπιστούν, εν ονόματι του πολιτισμού του ο καθένας, τη σπουδαιότητα της φιλίας δεν οδηγεί πουθενά, όπως εξάλλου παραδέχονται και καταλήγουν να συνάψουν δεσμό φιλίας και φιλοξενίας μεταξύ τους, ενώ ο Μνήσιππος υπόσχεται ότι θα επισκεφθεί με τη σειρά του τη μακρινή Σκυθία για να συναντήσει τον, φίλο του πια, Τόξαρι.
Δείγματα φιλίας
Ο Σκύθης φιλόσοφος Τόξαρις απευθυνόμενος στο Αθηναίο Μνήσιππο αναφέρει ότι οι Έλληνες αποδίδουν μόνο θεωρητική σπουδαιότητα στη φιλία και υπολείπονται των Σκυθών στην πρακτική εφαρμογή τους. Απαντώντας ο Μνήσιππος προτείνει να αναφέρει ο καθένας τους από πέντε πραγματικά περιστατικά. Ο Τόξαρις αφηγείται ένα περιστατικό περίθαλψης Σκύθη που είχε τραυματιστεί από βέλος στο μηρό και φιλοξενείτο από το φίλο του στο πάνω πάτωμα της οικίας του. Όταν ξαφνικά το σπίτι πήρε φωτιά ο Σκύθης ανέβηκε στο πάνω πάτωμα για να σώσει πρώτα το φίλο του χωρίς να δώσει προτεραιότητα στη γυναίκα του και τα δυο παιδιά του που μισοκαμμένα μόλις που πρόφτασαν να βγουν πηδώντας μέσα από τη φωτιά. Όταν ρωτήθηκε γιατί δεν σκέφτηκε πρώτα την οικογένειά του εκείνος είπε: «Παιδιά μπορώ να κάνω και πάλι εύκολα, εξάλλου είναι άγνωστο αν θα μου βγουν κι αυτά καλά. Πραγματικό φίλο όμως θα έκανα πολύ καιρό για να βρω». Ο Μνήσιππος διηγείται την ιστορία δύο φίλων τού Δεινία από την Έφεσο και του Αγαθοκλή από τη Σάμο. Όταν ο Δεινίας κληρονόμησε μεγάλη περιουσία με την πάροδο του χρόνου απομάκρυνε το φίλο του γιατί περιτριγυρίστηκε από πολλούς κόλακες. Όταν όμως στο κόλπο μπήκε και η Χαρίκλεια γυναίκα χαριτωμένη, αλλά δαιμονισμένη και αμοραλίστρια παγίδευσε με τον υποτιθέμενο σύζυγό της το Δεινία σε κάποιες τρυφερές στιγμές με αποτέλεσμα να επακολουθήσει συμπλοκή και ο Δεινίας να φονεύσει τον Δημώνακτα. Σύμφωνα με το τότε Αττικό Δίκαιο, αν κατά το πρώτο μέρος της δίκης δεχόσουν την αυτοεξορία η διαδικασία κηρύσσονταν περαιωθείσα. Η εξορία θεωρούνταν χειρότερη και από τη θανατική καταδίκη. Έτσι ο Δεινίας άφραγκος πλέον και εγκαταλειμμένος από όλους εξορίστηκε στη Γυάρο (εἰς Γύαρον νῆσον τῶν Κυκλάδων). Ο Αγαθοκλής μόνος απ΄ όλους τους φίλους, του συμπαραστάθηκε, παρουσιάστηκε στο δικαστήριο και δεν τον εγκατέλειψε στιγμή, αφού μοιράστηκε μαζί του και την εξορία. Επιπλέον, όταν εκείνος πέθανε δεν θέλησε να επιστρέψει στην πατρίδα του, αλλά έμεινε στο νησί αισχυνόμενος και πεθαμένο να εγκαταλείψει (απολιπείν) τον φίλον του.
Εξωτερικοί σύνδεσμοι
Κατηγορία:Έργα του Λουκιανού
Σαν Τζενέζιο Ατεζίνο
Το Σαν Τζενέζιο Ατεζίνο (ιταλικά: San Genesio Atesino, ) ή Γιενέσιεν (γερμανικά: Jenesien, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Φώτης Ιωαννίδης
Ο Φώτης Ιωαννίδης (Αθήνα, 10 Ιανουαρίου 2000) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Παναθηναϊκό.
Πρώτη Κυρία των Ηνωμένων Πολιτειών
Η Πρώτη Κυρία των Ηνωμένων Πολιτειών (αγγλικά: First Lady of the United States (FLOTUS) ), είναι ο τίτλος που διατηρεί η οικοδέσποινα του Λευκού Οίκου, συνήθως η σύζυγος του εκάστοτε Προέδρου των ΗΠΑ, μέχρι τον τερματισμό της προεδρίας του.
Φώτης Ιωαννίδης
Σταδιοδρομία σε συλλόγους
Γεννήθηκε το 2000 και είναι γιος του βετεράνου ποδοσφαιριστή, Βασίλη Ιωαννίδη. Ξεκίνησε την ποδοσφαιρική του σταδιοδρομία στον Ολυμπιακό Χαλκίδας, με τον οποίο αγωνίστηκε στα πρωταθλήματα της Ε.Π.Σ. Ευβοίας.
Πρώτη Κυρία των Ηνωμένων Πολιτειών
Η θέση δεν έχει κάποιες επίσημες υποχρεώσεις. Παρόλα αυτά, η Πρώτη Κυρία κατέχει σημαντικό ρόλο, ο οποίος έχει εξελιχθεί με το πέρας των χρόνων. Η Πρώτη Κυρία, πρώτα από όλα, είναι η οικοδέσποινα του Λευκού Οίκου και οργανώνει επίσημες τελετές, ενώ θεωρείται σημαντική για την πολιτική και κοινωνική ζωή των ΗΠΑ. Από τις αρχές του 20ου αιώνα, η Πρώτη Κυρία, επικουρείται από επίσημο προσωπικό, γνωστό ως Γραφείο της Πρώτης Κυρίας των Ηνωμένων Πολιτειών, το οποίο εδρεύει στην Ανατολική πτέρυγα του Λευκού Οίκου.
Φώτης Ιωαννίδης
Λεβαδειακός
Το καλοκαίρι του 2016 αποκτήθηκε από τον Λεβαδειακό και εντάχθηκε στα τμήματα υποδομής και συγκεκριμένα στην ομάδα Κ17 του συλλόγου. Το καλοκαίρι του 2017 προωθήθηκε στην ανδρική ομάδα, υπογράφοντας το πρώτο του επαγγελματικό συμβόλαιο. Σαν επαγγελματίας ποδοσφαιριστής έκανε ντεμπούτο με τη φανέλα του Λεβαδειακού στις 25 Οκτωβρίου 2017 στο Κύπελλο Ελλάδας και στις 27 Νοεμβρίου 2017 στο πρωτάθλημα της Σούπερ Λιγκ, ενώ στις 10 Δεκεμβρίου 2018, σημείωσε το πρώτο του γκολ στο πρωτάθλημα σε μία εκτός έδρας ισοπαλία 1-1 με τον Πανιώνιο και αποτέλεσε τον δεύτερο κατά σειρά νεότερο σκόρερ στην ιστορία του συλλόγου στην κορυφαία κατηγορία.
Πρώτη Κυρία των Ηνωμένων Πολιτειών
Η τρέχουσα Πρώτη Κύρια, είναι η Τζιλ Μπάιντεν, σύζυγος του 46ου Προέδρου των ΗΠΑ, Τζο Μπάιντεν, από τις 20 Ιανουαρίου του 2021.
Εξωτερικοί σύνδεσμοι
Κατηγορία:Εθιμοτυπία
Φώτης Ιωαννίδης
Παναθηναϊκός
Στις 10 Αυγούστου 2020, ανακοινώθηκε η απόκτηση του Ιωαννίδη από τον Παναθηναϊκό με τετραετές συμβόλαιο.
Στης 21 Μαΐου κατέκτησε με τους πράσινους το κύπελλο Ελλάδος απέναντι στον ΠΑΟΚ με 1-0
Εθνική ομάδα
Ο Ιωαννίδης έχει υπάρξει διεθνής με τις «μικρές» Εθνικές Ελλάδας Κ18, Κ19 και Κ21.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ18 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ποδοσφαιριστές Παναθηναϊκού
Γιάννης Μιχελάκης
Ο Γιάννης Μιχελάκης είναι Έλληνας δημοσιογράφος. Είχε χρηματίσει βουλευτής Επικρατείας με τη Νέα Δημοκρατία (2012-2015), υπουργός Εσωτερικών (2013-2015) και εκπρόσωπος Τύπου της Νέας Δημοκρατίας (2011-2013).
Βιογραφικά Στοιχεία
Γεννήθηκε στις 10 Απριλίου 1960 στην Κάλυμνο. Κατάγεται από τα Χανιά της Κρήτης και μεγάλωσε στη Νέα Φιλαδέλφεια.
Έχει κάνει σπουδές στην Ανωτάτη Βιομηχανική Σχολή Πειραιώς και εργάστηκε ως δημοσιογράφος από το 1979, μέχρι που ανέλαβε εκπρόσωπος της Νέας Δημοκρατίας.
Στις 10 Ιανουαρίου 2011, ανέλαβε εκπρόσωπος Τύπου της ΝΔ (έως και τον Ιούνιο του 2012). Εξελέγη για πρώτη φορά βουλευτής το Μάιο του 2012 και επανεξελέγη τον Ιούνιο του ίδιου έτους, στις εκλογές συμμετείχε στην πρώτη αναμέτρηση στην τρίτη θέση του ψηφοδελτίου Επικρατείας της ΝΔ, ενώ τον Ιούνιο στην τέταρτη θέση.
Από τον Ιούνιο του 2012 έως τον Ιούνιο του 2013 συμμετείχε στις εξής Κοινοβουλευτικές Επιτροπές : πρόεδρος της Επιτροπής Εξοπλιστικών Προγραμμάτων και Συμβάσεων, μέλος της Διαρκούς Επιτροπής Εθνικής Άμυνας και Εξωτερικών Υποθέσεων και μέλος της Ειδικής Μόνιμης Επιτροπής Ελληνισμού της Διασποράς.
Στις 3 Ιανουαρίου 2013, τοποθετήθηκε από τον πρόεδρο της Νέας Δημοκρατίας Αντώνη Σαμαρά, πρόεδρος του Ινστιτούτου Δημοκρατίας ,Κωνσταντίνος Καραμανλής».
Από τις 25 Ιουνίου 2013 έως τις 9 Ιουνίου 2014 διετέλεσε υπουργός Εσωτερικών.
Συμμετείχε ως μέλος στις εξής Κοινοβουλευτικές Επιτροπές : Διαρκής Επιτροπή Δημόσιας Διοίκησης, Δημόσιας Τάξης και Δικαιοσύνης και Διαρκής Επιτροπή Εθνικής Άμυνας και Εξωτερικών Υποθέσεων.
Στις εκλογές του Ιανουαρίου του 2015 ήταν υποψήφιος στη Β' Αθηνών, αλλά δεν εξελέγη.
Αργότερα επέστρεψε στη δημοσιογραφία αναλαμβάνοντας στο τέλος του 2016 τη θέση του γενικού διευθυντή ειδήσεων στον ΑΝΤ1.
Τον Ιανουάριο του 2018 καταδικάστηκε για παθητική δωροδοκία το 2013, περίοδο κατά την οποία ήταν βουλευτής, από επιχειρηματία, με ποινή εννέα μηνών με αναστολή.
Τον Φεβρουάριο του 2021 εντάχθηκε στην πρωινή ζώνη του Real FM 97,8 ενώ τον Μάρτιο του 2021 ξεκίνησε την συνεργασία του και με τον ενημερωτικό ιστότοπο NEWS 24/7.
Είναι παντρεμένος με τη δημοσιογράφο Νικόλ Ποφάντη και έχουν τρεις κόρες.
Εξωτερικοί σύνδεσμοι
Κατηγορία:Έλληνες βουλευτές επικρατείας Κατηγορία:Έλληνες δημοσιογράφοι Κατηγορία:Έλληνες υπουργοί Εσωτερικών Κατηγορία:Βουλευτές εκλεγμένοι με τη Νέα Δημοκρατία
Τζάρεντ Πανταλέκι
Ο Τζάρεντ Τριστάν Πανταλέκι (Jared Tristan Padalecki, γενν. 19 Ιουλίου 1982) είναι Αμερικανός ηθοποιός. Μεγάλωσε στο Τέξας και έγινε γνωστός στις αρχές της δεκαετίας του 2000, για την συμμετοχή του στην γνωστή τηλεοπτική σειρά Οικογένεια Γκίλμορ. Έχει παίξει σε αρκετές ταινίες, μερικές από αυτές, το New York Minute και το House of Wax, ενώ έχει πρωταγωνιστήσει στο Friday the 13th. Από το 2005 υποδύεται τον Σαμ Γουίντσεστερ στην τηλεοπτική σειρά Supernatural.
Βιογραφία
Γεννήθηκε στο Σαν Αντόνιο του Τέξας, γιος του Τζέραλντ και της Σέρι Πανταλέκι. Ο πατέρας του είναι πολωνικής καταγωγής, ενώ η μητέρα του έχει ρίζες από Γερμανία, Σκωτία, Γαλλία και Αγγλία. Έχει έναν μεγαλύτερο αδερφό, τον Τζεφ και μια μικρότερη αδερφή, την Μέγκαν.
Ξεκίνησε μαθήματα ηθοποιίας σε ηλικία 12 ετών. Το 1998 κέρδισε έναν μαθητικό διαγωνισμό, για τον καλύτερο λόγο. Έναν χρόνο μετά, κέρδισε το βραβείο Claim to Fame του τηλεοπτικού σταθμού Fox, ενώ παρευρέθηκε στα βραβεία Teen Choice Awards του 1999, όπου γνώρισε έναν μάνατζερ. Το 2000 ήταν υποψήφιος για μια πολύ τιμητική διάκριση μαθητών λυκείου των Η.Π.Α. (κάτι σαν βραβείο για τους καλύτερους, με έπαθλο πολιτιστικές εκδηλώσεις και επιμορφωτικές συνεδρίες). Αν και σχεδίαζε να φοιτήσει στο Πανεπιστήμιο του Τέξας, όταν αποφοίτησε το 2000 μετακόμισε στο Λος Άντζελες της Καλιφόρνια για να γίνει ηθοποιός.
Στις 27 Φεβρουαρίου του 2010, παντρεύτηκε την πρώην συμπρωταγωνίστριά του στο Supernatural, Ζενεβιέβ Κορτέζ, με την οποία κατοικούν στο Βανκούβερ του Καναδά. Μαζί έχουν αποκτήσει δύο γιους, τον Τόμας Κόλτον Πανταλέκι, γεννημένο 19 Μαρτίου του 2012, τον Σέφερντ Πανταλέκι, γεννημένο 22 Δεκεμβρίου 2013, και την Odette Elliott  Padalecki η οποία είναι γεννημένη το 2017.
Ο Τζάρεντ Πανταλέκι είναι πολύ καλός φίλος με τον συμπρωταγωνιστή του από τη τηλεοπτική σειρά Supernatural, Τζένσεν Ακλς. Οι δυο τους είναι γνωστοί με το ψευδώνυμο J2 και είναι διαβόητοι για τις φάρσες που κάνουν στο πλατό.
Καριέρα
Ο Πανταλέκι έκανε το ντεμπούτο του ως ηθοποιός με έναν μικρό ρόλο στην ταινία με τίτλο "A Little Inside", το 1999. Το 2000, βρέθηκε στην επιτυχημένη τηλεοπτική σειρά Οικογένεια Γκίλμορ, όπου ήταν στις πέντε πρώτες από τις επτά συνολικά σεζόν, ένας από τους βασικούς ρόλους (μέχρι το 2005). Στις αρχές τις καριέρας του, πήρε μέρος επίσης, σε μερικές ταινίες που προβλήθηκαν απευθείας στην τηλεόραση.
Το 2003 είχε έναν μη αναγνωρισμένο ρόλο, στην ταινία "Cheaper by the Dozen", παριστάνοντας έναν νταή στην θέση του ηθοποιού που είχε τον ρόλο, λόγω της γιγαντώδους σωματοδομής του. Το 2004, είχε έναν βασικό ρόλο στην ταινία των διδύμων αδερφών Μαίρη-Κέιτ και Άσλει Όλσεν, με τίτλο "New York Minute", ενώ την ίδια χρονιά είχε έναν μικρό ρόλο σε ένα θρίλερ. Το 2005 πρωταγωνίστησε στην ταινία τρόμου "House of Wax", στο πλευρό των Ελίσα Κάθμπερτ, Τσαντ Μάικλ Μάρεϊ και Πάρις Χίλτον, ενώ είχε συμμετοχή σε άλλη μια ταινία ίδιου είδους.
Από το 2005, πρωταγωνιστεί στην τηλεοπτική σειρά Supernatural, έχοντας τον ρόλο του Σαμ Γουίντσεστερ (αλλά και άλλους). Η σειρά έχει ήδη δώδεκα κύκλους και πιθανότατα θα συνεχιστεί για ακόμη δύο.
Παράλληλα με την σειρά αυτή, είχε μια αποτυχημένη απόπειρα σε ένα τηλεοπτικό σόου που σχεδίασε για το MTV ο Άστον Κούτσερ, το 2007. Το 2008, πρωταγωνίστησε στην ταινία Christmas Cottage. Ο Πανταλέκι είχε πρωταγωνιστικό ρόλο και στο re-make της ταινίας "Friday the 13th" το 2009.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
Σιναλόα
Η Σιναλόα (ισπανικά: Sinaloa, επίσημα  Estado Libre y Soberano de Sinaloa) είναι μία από τις 31 πολιτείες του Μεξικού. Χωρίζεται σε 18 δήμους και πρωτεύουσα είναι το Κουλιακάν. Άλλες σημαντικές πόλεις είναι το Μαζατλάν και το Λος Μότσις. Ο πληθυσμός της υπολογίζεται σε 2.806.664 κατοίκους, κατατάσσεται δηλαδή 16η ανάμεσα στις πολιτείες.
Η Σιναλόα βρίσκεται στο δυτικό βόρειο Μεξικό. Συνορεύει με την πολιτεία Σονόρα στα βόρεια, Τσιουάουα και Ντουράνγκο στα ανατολικά και Ναγιαρίτ στα νότια. Στα ανατολικά βρίσκεται η οροσειρά Δυτική Σιέρρα Μάδρε και στα ανατολικά έχει εκτεταμένες ακτογραμμές στο Κόλπο της Καλιφόρνιας. Η Σιναλόα έχει έκταση 57.337 χλμ² (18η μεγαλύτερη) και σε αυτή την έκταση περιλαμβάνονται τα νησιά Παλμίτας Βέρδε, Παλμίτας ντε λα Βίρχεν, Αλταμούρα, Σάντα Μαρία, Σαλιάκα, Μακαπούλε και Σαν Ιγνάσιο.
Εξωτερικοί σύνδεσμοι
Κατηγορία:Πολιτείες του Μεξικού
Γεώργιος Κορέσιος
Βιογραφικά στοιχεία
Γεννήθηκε στη Χίο και εκπαιδεύτηκε στην Πίζα της Ιταλίας, όπου και δίδαξε τα ελληνικά, διαδεχόμενος τον Κρήτα Μοχέτη.
Επέστρεψε στην Ελλάδα και ακολούθησε το επάγγελμα του ιατρού. Αγωνίστηκε δυναμικά υπέρ της ορθόδοξης πίστης και γι' αυτό έγινε στόχος στις επιθέσεις των λατινοφρώνων Καρυοφύλλη και Αλλάτιου.
Απεβίωσε στη Χίο υπέργηρος και άγαμος.
Εξωτερικοί σύνδεσμοι
Κατηγορία:Έλληνες λόγιοι του 17ου αιώνα Κατηγορία:Έλληνες συγγραφείς Κατηγορία:Έλληνες ιατροί του 17ου αιώνα
Α.Ε. Πιερέων 2004
Η '''Α.Ε. Πιερέων 2004''' είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Μελισσοκομείο της δημοτικής ενότητας Πιερέων στο νομό Καβάλας. Η ομάδα διεξάγει τους εντός έδρας αγώνες της στο Δημοτικό Γήπεδο Μελισσοκομείου. Μετέχει στα πρωταθλήματα της ΕΠΣ Καβάλας.
Ιστορία
Η «Αθλητική Ένωση Πιερέων 2004» ιδρύθηκε το 2004 έπειτα από τη συγχώνευση του Α.Σ. Πιερικού Μελισσοκομείου με άλλες ομάδες της περιοχής. Την περίοδο 2007–08 κατέκτησε το πρωτάθλημα της Ένωσης Ποδοσφαιρικών Σωματείων Καβάλας (ΕΠΣΚ), πετυχαίνοντας παράλληλα την άνοδο στη Δ΄ Εθνική κατηγορία.
Η ομάδα αγωνίστηκε στη Δ΄ Εθνική για τέσσερεις συνεχόμενες αγωνιστικές περιόδους, από το 2008–09 έως και το 2011–12, όταν και υποβιβάστηκε τελικά στα τοπικά πρωταθλήματα της Ένωσης Ποδοσφαιρικών Σωματείων Καβάλας. Από την περίοδο 2014–15 δε συμμετείχε στις τοπικές κατηγορίες της ΕΠΣΚ.
Ο σύλλογος επανενεργοποιήθηκε 2 χρόνια μετά, την περίοδο 2016–17, λαμβάνοντας συμμετοχή στη Γ΄ Κατηγορία, τη χαμηλότερη κατηγορία της ΕΠΣΚ.
Εξωτερικοί σύνδεσμοι
Κατηγορία:Αθλητικοί σύλλογοι Καβάλας Κατηγορία:Ιδρύσεις αθλητικών συλλόγων το 2004 Κατηγορία:Ιδρύσεις ποδοσφαιρικών ομάδων το 2004
Η Μεγάλη των Μπάτσων Σχολή
Το Η Μεγάλη των Μπάτσων Σχολή (πρωτότυπος τίτλος: Police Academy) είναι μία αμερικανικοκαναδική κωμική ταινία του 1984, σε σκηνοθεσία Χιου Γουίλσον. Το σενάριο γράφτηκε από τον Γουίλσον, σε συνεργασία με τους Νιλ Ίσραϊλ και Πατ Προφτ. Πρωταγωνιστούν οι Στιβ Γκούτενμπεργκ, Κιμ Κατράλ και Τζ. Γ. Μπέιλι. Πρόκειται για την πρώτη ταινία του franchise Police Academy.
Η πλοκή της ταινίας αφορά μία Σχολή Αστυνομικών, η οποία ανοίγει τις πόρτες της για τους πολίτες, μετά από αίτημα της δημάρχου. Ετερόκλητοι χαρακτήρες θα βρεθούν εκεί, με αποτέλεσμα, οι δάσκαλοι της ακαδημίας να θέλουν, με κάθε μέσο, να τους κάνουν παραιτηθούν. Οι καταστάσεις φτάνουν σε τέτοιο σημείο, που η κωμική αυτή ταινία ανήκει και στο κωμικό υποείδος slapstick.
Η ταινία προβλήθηκε στους κινηματογράφους στις 23 Μαρτίου του 1984, καταφέρνοντας να ξεπεράσει τον προϋπολογισμό της κατά πάρα πολύ, εισπράττοντας πάνω από 145 εκατομμύρια δολάρια. Η διανομή έγινε από την Warner Bros. Τα γυρίσματα της ταινίας έλαβαν χώρα στο Τορόντο του Καναδά. Παρά, λοιπόν, την επιτυχία της στις εισπράξεις, οι κριτικοί της έδωσαν ανάμικτες κριτικές.
Εξωτερικοί σύνδεσμοι
Κατηγορία:Ταινίες του 1984 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές κωμικές ταινίες Κατηγορία:Αμερικανικές slapstick ταινίες Κατηγορία:Ταινίες παραγωγής Warner Bros. Κατηγορία:Ταινίες παραγωγής The Ladd Company
Βασίλης Χαλακατεβάκης
Ο Βασίλης Χαλακατεβάκης ( Χανιά, 22 Απριλίου 1958 ) είναι Έλληνας ηθοποιός.
Καριέρα
Σπούδασε μουσική (κλασική κιθάρα) και σε δραματική σχολή (δύο χρόνια στο Θέατρο Τέχνης «Κάρολος Κουν» Καρόλου Κουν και ένα χρόνο στη σχολή Βεάκη). Από το 1978, μαθητής ακόμα της σχολής, συμμετείχε στις παραστάσεις του Θεάτρου Τέχνης: Ειρήνη του Αριστοφάνη και Οιδίπους Τύραννος του Σοφοκλή σε σκηνοθεσία Καρόλου Κουν, τόσο σε πανευρωπαϊκή περιοδεία όσο και σε συμμετοχή στο Φεστιβάλ των Εθνών στο Αμβούργο, Ιππής του Αριστοφάνη (Επίδαυρος- Ηρώδειο), Ο μπαμπάς ο πόλεμος του Ιάκωβου Καμπανέλλη, Ματζουράνα στο κατώφλι γάιδαρος στα κεραμίδια του Γιώργου Αρμένη, Πού πάει το λεωφορείο των Σκούρτη - Σιμιτζή - Μουρσελά - Ευθυμιάδη, όλα σε σκηνοθεσία Γιώργου Λαζάνη.
Μια γόνιμη περίοδος με τον δάσκαλό του, Βασίλη Παπαβασιλείου, στα έργα: Το καφενείο του Κάρλο Γκολντόνι (1984 ΔΗ.ΠΕ.ΘΕ. Λάρισας), Ο θρίαμβος του έρωτα του Πιέρ Καρλέ ντε Σαμπλαίν ντε Μαριβώ (1994- 1985 ΔΗ.ΠΕ.ΘΕ. Σερρών), Το καινούργιο σπίτι του Γκολντόνι (1987 Θεατρικός οργανισμός εποχή), το 1985-1986 στο Θέατρο Πορεία Ήταν όλοι τους παιδιά μου του Άρθρουρ Μίλερ σε σκηνοθεσία Ρότζερ Ουίλιαμς.
Στο Ελεύθερο Θέατρο έχει συνεργαστεί ως ηθοποιός με τους: Αλέκο Αλεξανδρακη, Βέρα Ζαβιτσιάνου, Κώστα Αρζόγλου, Γρηγόρη Βαλτινό, Κώστα Τσιάνο, Γιάννη Μπέζο, Σπύρο Παπαδόπουλο, Δήμητρα Παπαδοπούλου, Βλάσση Μπονάτσο, Πέτρο Φιλιππίδη, Γιώργο Κιμούλη, Μίρκα Παπακωνσταντίνου, Μίνα Αδαμάκη, Ρένια Λουιζίδου, Γιώργο Αρμένη, Γιώργο Παρτσαλάκη, Στέλιο Μάινα, Καριοφυλλιά Καραμπέτη, Μηνά Χατζησάββα και πολλούς άλλους. Με σκηνοθέτες όπως Βασίλης Παπαβασιλείου, Γιώργος Αρμένης, Σταύρος Τσακίρης, Νικαίτη Κοντούρη, Γιάννης Διαμαντόπουλος, Βασίλης Νικολαΐδης, Ανδρέας Βουτσινάς κ.α. σε παραστάσεις αρχαίου δράματος και σύγχρονου δραματολογίου: Αριστοφάνης, Αισχύλος, Μολιέρος, Μαριβώ, Γκολτόνι, Ουίλλιαμ Σαίξπηρ, Άρθρουρ Μίλερ, Εντουάρτο ντε Φιλίππο, Διονύσιος Σολωμός, Κωστής Παλαμάς, Δημήτριος Γουζέλης, Χουρμούζης, Σκούρτης, Αρμένης, κ.ά.
Συνεργάστηκε με την Πειραματική σκηνή του Εθνικού Θεάτρου στα έργα: Η γυναίκα της Ζάκυθος του Διονυσίου Σολωμού, Ο Χάσης του Γουζέλη, Τρισεύγενη του Κωστή Παλαμά, Ο αυτοσχεδιασμός των Βερσαλλιών του Μολιέρου, Οι καλόπιστοι θεατρίνοι του Μαριβώ.
Με το Ν.Ε.Θ του Γιώργου Αρμένη, Κομμάτια & θρύψαλα, Αχ αυτά τα φαντάσματα. Με το «Θεατρικό Οργανισμό Εποχή» του Βασίλη Παπαβασιλείου Το καινούργιο σπίτι του Γκολντόνι & Ο τυχοδιώκτης του Χουρμούζη. Με το ΔΗ.ΠΕ.ΘΕ. Λάρισας στα έργα του Εντουάρντο ντε Φιλίππο Ταραντέλα & Αχ αυτά τα φαντάσματα και το Καφενείο του Γκολντόνι. Με το ΔΗ.ΠΕ.ΘΕ Κρήτης στα έργα Ο κατά φαντασίαν ασθενής του Μολιέρου, Πολύ κακό για το τίποτα του Ουίλιαμ Σαίξπηρ.
Από το 1987, παράλληλα με το θέατρο, αναλαμβάνει αρχικά την οργάνωση και παραγωγή συναυλιών (Λουκιανός Κηλαηδόνης, Αδελφοί Κατσιμίχα, Σάκης Μπουλάς, Γιάννης Μαρκόπουλος, Μάνος Χατζιδάκις, Νίκος Παπάζογλου, Διονύσης Τσακνής, Μάριος Τόκας κ.ά.
Έως σήμερα, έχει οργανώσει δεκάδες θεατρικές περιοδείες σε όλα τα μεγάλα φεστιβάλ της Ελλάδας για παραγωγές του ελευθέρου θεάτρου, για το Αμφιθέατρο του Σπύρου Ευαγγελάτου, το Θέατρο του Νέου Κόσμου, για τα ΔΗ.ΠΕ.ΘΕ. Βέροιας-Σερρών-Κοζάνης-Αγρινίου και Κρήτης, για το νέο Ελληνικό θέατρο του Γιώργου Αρμένη, για το θέατρο «Προσκήνιο» για παραγωγές που παρουσιάστηκαν στο Ελληνικό Φεστιβάλ Α.Ε. για την «Εποχή 20.06» του Βασίλη Παπαβασιλείου κ.ά.
Από το 2011, έχει αναλάβει την καλλιτεχνική διεύθυνση της αστικής μη κερδοσκοπικής εταιρείας Χρόνος- Δράσεις πολιτισμού. Διεύθυνση & οργάνωση παραγωγής στην παράσταση Καβγάδες στην Κιότζα του Κάρλο Γκολντόνι, που παρουσιάστηκε στο ανακαινισμένο Δημοτικό Θέατρο Πειραιά το 2014. Είναι η πρώτη παραγωγή του οργανισμού του Δημοτικού Θεάτρου Πειραιά ΟΠΑΝ.
Έγινε γνωστός στο ευρύ κοινό μέσω της τηλεοπτικής σειράς του MEGA Οι απαράδεκτοι και μέσω της τηλεοπτικής σειράς του ΑΝΤ1 Litsa.com. Εκτός από τις τηλεοπτικές του εμφανίσεις έχει συμμετάσχει σε 3 κινηματογραφικές ταινίες.
Τη σεζόν 2021-2022 σειρά Σε αγαπάω μεν αλλά. στο Open TV
Τη σεζόν 2023-2023 σειρά Το Κόκκινο Ποτάμι στο Open TV
Τη σεζόν 2023-2024 σειρά Στα Σύρματα στο  ΕΡΤ1
Προσωπική ζωή
Από το 2017 είναι παντρεμένος με την θεατρολόγο Δέσποινα Μαραγκουδάκη και έχουν αποκτήσει μια κόρη (γενν. 29 Ιουλίου 2021). Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου
Σαν Λορέντσο ντι Σεμπάτο
Το Σαν Λορέντσο ντι Σεμπάτο (ιταλικά: San Lorenzo di Sebato, ) ή Σανκτ Λορέντσεν (γερμανικά: St. Lorenzen, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Ναυαρίνο ΙΙ (αντιτορπιλικό)
Το Ναυαρίνο ΙΙ / D-63 ήταν αντιτορπιλικό τύπου FLETCHER μετασκευής ‘FRAM-II’ πρώην ‘USS BROWN DD546’.
Διεθνές ποδόσφαιρο εκτός ΦΙΦΑ
Η ΦΙΦΑ είναι ο διεθνής οργανισμός όσον αφορά το ποδόσφαιρο, επιφορτισμένος με την εποπτεία του αθλήματος σε παγκόσμιο επίπεδο και με τη διεξαγωγή διεθνών αγώνων. Ωστόσο, ορισμένες διεθνείς ποδοσφαιρικές αναμετρήσεις λαμβάνουν χώρα εκτώς της δικαιοδοσίας της. Αυτοί οι αγώνες περιλαμβάνουν υπο-εθνικές οντότητες, όπως αποικίες, νησιά ή αυτόνομες περιφέρειες. Στα συγκεκριμένα ποδοσφαιρικά παιχνίδια συμμετέχουν και κράτη με περιορισμένη διεθνή αναγνώριση τα οποία και δεν πληρούν τις προυποθέσεις για την ένταξή τους στη FIFA. Υπάρχει, επίσης, ένας περιορισμένος αριθμός κρατών, των οποίων οι εκάστοτε ποδοσφαιρικές ομοσπονδίες δεν είναι συνδεδεμένες με τη ΦΙΦΑ. Ιστορικά, ορισμένες διοργανώσεις πραγματοποιήθηκαν έξω από την αιγίδα της ΦΙΦΑ.
Εξωτερικοί σύνδεσμοι
Κατηγορία:Εθνικές ομάδες εκτός ΦΙΦΑ
Saab 21
Το SAAB 21 ήταν σουηδικό μαχητικό / αεροσκάφος εγγύς υποστήριξης το οποίο πέταξε για πρώτη φορά το 1943. Επρόκειτο για ένα μονοκινητήριο αεροσκάφος με ουραίο «twin boom» που προωθούνταν από έλικα τοποθετημένη πίσω, σε ωστική διάταξη.
Σχεδιασμός και ανάπτυξη
Η Σουηδία ακολούθησε συστηματικά πολιτική ενίσχυσης των ενόπλων δυνάμεών της με υλικό εγχώριας παραγωγής σε όλη την διάρκεια του Δευτέρου Παγκοσμίου Πολέμου. Η προκαταρκτική μελέτη για την ανάπτυξη νέου μαχητικού ξεκίνησε το 1939. Το αεροσκάφος σχεδιάστηκε γύρω από τον κινητήρα Bristol Taurus, που θα τοποθετούνταν πίσω από το κόκπιτ στο κέντρο της ατράκτου και θα έστρεφε έλικα στο πίσω μέρος.
Το όλο εγχείρημα παρέμεινε ανενεργό για κάποιο χρονικό διάστημα, όμως το 1941 έγινε επανεκκίνησή του εξαιτίας της ανάγκης ενίσχυσης της αεροπορίας με σύγχρονα μαχητικά και της αδυναμίας προμήθειας ξένων τύπων αεροσκαφών. Το Saab 21 ολοκληρώθηκε τελικά με τον κινητήρα Daimler-Benz DB 605B, που κατασκευάζονταν εγχώρια κατόπιν αδείας. Επρόκειτο για ένα προηγμένο αεροσκάφος με τρίκυκλο ανασυρόμενο σύστημα προσγείωσης, εκτινασσόμενο κάθισμα για τον πιλότο και ισχυρό οπλισμό στο ρύγχος. Η γενική διάταξη του αεροσκάφους επέτρεψε αργότερα τον επανασχεδιασμό και την μετατροπή του σε αεριωθούμενο (το Saab J 21R).
Επιχειρησιακή ιστορία
Τα πρώτο από τα τρία πρωτότυπα πραγματοποίησε την παρθενική του πτήση στις 30 Ιουλίου με χειριστή τον δοκιμαστή-πιλότο Claes Smith. Κατά την απογείωση το αεροσκάφος έπεσε στον φράχτη στο τέλος του αεροδιαδρόμου εξαιτίας λανθασμένης διάταξης των flaps. Η δεύτερη προσπάθεια απογείωσης ήταν παρόλα αυτά επιτυχής.
Οι παραδόσεις μαχητικών ξεκίνησαν τον Δεκέμβριο του 1945. Κατασκευάστηκαν 54 αεροσκάφη της έκδοσης Α-1 και στην συνέχεια ακολούθησαν ακόμη 124 και 119 των εκδόσεων A-2 και Α-3 αντίστοιχα.
Διασωζόμενα αεροσκάφη
Τρία αεροσκάφη είναι σήμερα στατικά εκθέματα σε μουσεία:
Ράφηνα Καρδίτσας
Η Ράφηνα είναι ορεινό χωριό του νομού Καρδίτσας σε υψόμετρο 1.100 μέτρων.
Saab 21
Βιβλιογραφία
21 Κατηγορία:Εμβολοκινητήρια στρατιωτικά αεροσκάφη Κατηγορία:Μαχητικά αεροσκάφη Κατηγορία:Αεροσκάφη εγγύς υποστήριξης
Ράφηνα Καρδίτσας
Γεωγραφία - Ιστορία
Η Ράφηνα είναι χτισμένη στις πλαγιές των Αγράφων και αποτελεί έναν από τους πιο ορεινούς οικισμούς της Θεσσαλίας. Βρίσκεται στα δυτικά της τεχνητής Λίμνης Πλαστήρα και απέχει 42 χλμ. ΝΔ. της Καρδίτσας. Ως οικισμός αναφέρεται επίσημα το 1961 να προσαρτάται στην τότε κοινότητα Καρίτσης Δολόπων που τότε ανήκε στην επαρχία Ευρυτανίας. Η Ράφηνα ανήκει στην Τοπική Κοινότητα Καρίτσης Δολόπων του Δήμου Λίμνης Πλαστήρα και ο πληθυσμός της, σύμφωνα με την απογραφή του 2011, είναι 18 κάτοικοι.
Παραπομπές
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
Εκτροπή κλήσεων
Προώθηση κλήσεων ή εκτροπή κλήσεων είναι τηλεπικοινωνιακή υπηρεσία σε ορισμένα συστήματα μεταγωγής τηλεφώνου, που ανακατευθύνει την τηλεφωνική κλήση προς άλλο προορισμό, ο οποίος μπορεί να είναι, για παράδειγμα, ένα κινητό τηλέφωνο, μία υπηρεσία φωνητικού ταχυδρομείου ή σε άλλο αριθμό τηλεφώνου όπου ο επιθυμητός καλούμενος είναι διαθέσιμος. Η προώθηση κλήσεων επινοήθηκε από τον Ernest J. Bonanno. Στη Βόρεια Αμερική, η προωθούμενη γραμμή ηχεί (χτυπά) συνήθως μία φορά, ώστε να υπενθυμίσει στον καλούμενο ότι χρησιμοποιείται η προώθηση κλήσης και ότι η κλήση ανακατευθύνεται.
Επιπλέον, η προωθούμενη γραμμή δείχνει την κατάσταση της από τον διακεκομμένο τόνο κλήσης. Η υπηρεσία προώθησης κλήσεων τυπικά μπορεί να ανακατευθύνει τις εισερχόμενες κλήσεις σε οποιοδήποτε άλλο εγχώριο αριθμό τηλεφώνου, αλλά ο κάτοχος της προωθούμενης γραμμής οφείλει να πληρώσει τυχόν τέλη για τις προωθούμενες κλήσεις. Η εκτροπή κλήσεων συχνά ενεργοποιείται πληκτρολογώντας *72 ακολουθούμενο από τον αριθμό τηλεφώνου στον οποίο οι κλήσεις θα πρέπει να προωθούνται. Μόλις κάποιος απαντήσει (την προωθούμενη κλήση) η προώθηση κλήσεων τίθεται σε ισχύ. Αν δεν απαντηθεί ή η γραμμή είναι κατειλημμένη, η διαδικασία της κλήσης πρέπει να επαναληφθεί, για να επιτευχθεί η προώθηση κλήσεων. Η εκτροπή κλήσεων απενεργοποιείται πληκτρολογώντας *73. Αυτή η λειτουργία απαιτεί ενεργοποίηση, μέσω εγγραφής, από την τηλεφωνική εταιρεία. Επίσης σε ορισμένες περιοχές είναι διαθέσιμη η υπηρεσία απομακρυσμένης πρόσβασης για προώθηση κλήσεων, η οποία επιτρέπει τον έλεγχο της προώθησης κλήσεων από τηλέφωνα διαφορετικά από αυτό του συνδρομητή. Τα VOIP και τα καλωδιακά συστήματα τηλεφώνου συχνά επιτρέπουν την ενεργοποίηση και καταχώρηση του αριθμού της προώθησης κλήσεων, μέσω των διαδικτυακών πυλών τους.
Στην Ευρώπη, τα περισσότερα δίκτυα δείχνουν ότι η άνευ όρων προώθηση κλήσεων είναι ενεργή με ένα ειδικό ήχο κλήσης. Όταν το τηλέφωνο απαντηθεί, είναι αμέσως προφανές ότι οι κλήσεις προωθούνται.
Ορολογία
Στο ISDN οι συμπληρωματικές υπηρεσίες εκτροπής χρησιμοποιούν το πρότυπο "εκτροπή" ως γενικό όρο, για να συμπεριλάβουν ειδικά χαρακτηριστικά όπως "Εκτροπή όταν το τηλέφωνο είναι κατειλημμένο", "Έμμεση Εκτροπή" και "Άμεση Εκτροπή".
Οι όροι προώθηση κλήσεων και εκτροπή κλήσεων χρησιμοποιούνται και οι δύο για να αναφερθούν σε οποιοδήποτε χαρακτηριστικό επιτρέπει σε μια κλήση να δρομολογείται σε τρίτους, και οι όροι είναι κατά κανόνα εναλλάξιμοι.
Βόρεια Αμερική
Οι ειδικοί τύποι προώθησης κλήσεων μπορούν να ενεργοποιηθούν μόνο εάν η γραμμή είναι κατειλημμένη, ή δεν υπάρχει απάντηση, ή για επιλεγμένους αριθμούς τηλεφώνων. Στη Βόρεια Αμερική, το σχέδιο αριθμοδότησης χρησιμοποιεί συνήθως τους ακόλουθους ειδικούς κωδικούς για την διαχείριση της προώθησης κλήσεων:
Η εταιρεία κινητής τηλεφωνίας Sprint Nextel χρησιμοποιεί τα παρακάτω:
Ευρώπη
Οι περισσότεροι φορείς σταθερής τηλεφωνίας της ΕΕ χρησιμοποιούν τους ακόλουθους κωδικούς που βασίζονται στα πρότυπα CEPT και ETSI που αναπτύχθηκαν στη δεκαετία του 1970 και αφορούν POTS και ISDN γραμμές: (μπορεί να υπάρχουν κάποιες παραλλαγές σε αυτούς, αλλά ο άνευ όρων κωδικός *21*, είναι καθολικό πρότυπο για τις τηλεφωνικές γραμμές της ΕΕ). Η γενική σύνταξη για όλους τους ευρωπαϊκούς κωδικούς υπηρεσιών ακολουθεί πάντα το παρακάτω πρότυπο:
Κινητά Τηλέφωνα
Αν το πρόθεμα στην εντολή προώθησης είναι "**" (αντί του συνηθισμένου "*"), τότε ο αριθμός τηλεφώνου στην εν λόγω εντολή εγγράφεται στο δίκτυο. Αν μετά από αυτό, η προώθηση απενεργοποιηθεί χρησιμοποιώντας μια εντολή με ένα μόνο "#", τότε αργότερα, θα είναι δυνατόν να ενεργοποιηθεί εκ νέου αυτή η προώθηση με την απλή εντολή "*" χωρίς αριθμό τηλεφώνου σε αυτή. Η προώθηση θα ενεργοποιηθεί εκ νέου ξανά με τον αριθμό που έχει καταχωρηθεί στο δίκτυο. Για παράδειγμα, εάν κάποιος χρησιμοποιήσει τον κωδικό “εκτός δικτύου κάλυψης” σε μια εντολή προώθησης:
και μετά από αυτό απενεργοποιήσει την προώθηση:
τότε αργότερα θα είναι δυνατό να ενεργοποιήσει ξανά την προώθηση “εκτός δικτύου κάλυψης”, χωρίς να καθορίσει αριθμό:
Μετά την παραπάνω εντολή, όλες οι κλήσεις που θα γίνονται προς το τηλέφωνο, ενώ είναι εκτός δικτύου κάλυψης, θα προωθηθούν στο 7035551212. Είναι δυνατόν να ενεργοποιήσετε τη υπηρεσία σε έναν αριθμό διαφορετικό από τον αριθμό που έχει καταχωρηθεί, διατηρώντας ταυτόχρονα τον καταχωρημένο αριθμό για μελλοντική χρήση. Για παράδειγμα, πληκτρολογώντας την εντολή:
θα έχει ως αποτέλεσμα οι κλήσεις να προωθούνται στο 7185551212 (και όχι στον καταχωρημένο αριθμό 7035551212). Ωστόσο, εάν αργότερα πληκτρολογηθεί η εντολή:
τότε οι κλήσεις θα προωθούνται και πάλι στον καταχωρημένο αριθμό 7035551212 (και όχι στον αριθμό της προηγούμενης εντολής προώθησης 7185551212). Επιπλέον, στα δίκτυα GSM, όπως T-Mobile και AT&T Mobility στις ΗΠΑ, καθώς και όλα τα δίκτυα κινητής τηλεφωνίας στην ΕΕ, είναι δυνατό να ορίσετε τον αριθμό των δευτερολέπτων που θα χτυπήσει το τηλέφωνο πριν από τη προώθηση. Αυτό καθορίζεται εισάγοντας "*SC*ΧΧ" πριν από την τελική εντολή προώθησης "#", όπου "SC" είναι ένας κωδικός υπηρεσίας (11 για φωνή, 25 για δεδομένα, 13 για φαξ), και "ΧΧ" είναι ο αριθμός των δευτερολέπτων σε βήματα των 5 δευτερολέπτων. Αν το "SC" παραληφθεί (μόνο "**ΧΧ"), τότε από προεπιλογή θα προωθηθούν όλα τα είδη των υπηρεσιών. Για παράδειγμα, η προώθηση "Δεν απαντήθηκε" μπορεί να καθοριστεί με:
Σε μερικά δίκτυα μπορεί να υπάρχει ένα όριο 30 δευτερολέπτων πριν την προώθηση (δηλαδή "ΧΧ" μπορεί να είναι μόνο 5, 10, 15, 20, 25 ή 30· όλες οι μεγαλύτερες τιμές, όπως 45 και 60, θα έχουν ως αποτέλεσμα η εντολή προώθησης να απορριφθεί και ένα επιστραφεί ένα μήνυμα σφάλματος).
Χρήσεις
Η προώθηση κλήσεων μπορεί να αυξήσει τη διαθεσιμότητα σε αυτόν που καλεί. Η κύρια εναλλακτική λύση είναι ο τηλεφωνητής ή το φωνητικό ταχυδρομείο, αλλά ορισμένοι καλούντες δεν επιθυμούν να αφήσουν ένα ηχογραφημένο μήνυμα, πιστεύοντας ότι ο καλούμενος θα καθυστερήσει να απαντήσει στο μήνυμα τους. Ένας που καλεί από ένα τηλεφωνικό θάλαμο μπορεί να μην είναι σε θέση να λάβει κλήση, εάν ο καλούμενος απαντήσει στο μήνυμα του.
Ορισμένες επιχειρήσεις διαπιστώνουν ότι το ανθρώπινο στοιχείο μπορεί να βελτιώσει την επαφή, όπως στις πωλήσεις, αλλά οι παραδοσιακές υπηρεσίες τηλεφωνητή (γραμματεία) είναι ακριβές, για αυτό προωθούν τις κλήσεις τους σε ένα τηλεφωνικό κέντρο (call center), έτσι ώστε ο πελάτης να μπορεί να μιλήσει με ένα χειριστή αντί με αυτόματο τηλεφωνητή ή φωνητικό ταχυδρομείο. Πριν από την διάθεση της προώθησης κλήσεων, εμπορικές υπηρεσίες τηλεφωνικής υποστήριξης απαιτούσαν την φυσική σύνδεση σε κάθε γραμμή για την οποία παρείχαν κάλυψη εκτός εργάσιμων ωρών· αυτό απαιτούσε τα γραφεία τους να βρίσκονται κοντά στο τοπικό διαβιβαστικό κέντρο και να τροφοδοτούνται από ένα τεράστιο κορμό πολλαπλών ζευγών, στον οποίο ένα ξεχωριστό ζεύγος καλωδίων υπήρχε για κάθε συνδρομητή πελάτη. Με την προώθηση κλήσεων, δεν υπάρχει καμία φυσική σύνδεση με την κύρια τηλεφωνική υπηρεσία του πελάτη, η οποία απλώς προωθείται στην υπηρεσία τηλεφωνικής υποστήριξης (συνήθως με προώθηση σε εσωτερικό αριθμό) στο τέλος της εργάσιμης ημέρας.
Συχνά, ένα προάστιο μιας μεγάλης πόλης θεωρείται υπεραστική κλήση από πολλά προαστιακά διαβιβαστικά κέντρα που βρίσκονται στην άλλη πλευρά της πόλης, ακόμα και αν όλα τα προάστια έχουν αστική κλήση προς το κέντρο της πόλης. Μια επιχείρηση που βρίσκεται σε ένα τέτοιο προάστιο μπορεί να επωφελείται από την απόκτηση ενός αριθμού στο κέντρο της πόλης ως "επέκταση", έτσι ώστε να προωθούνται μόνιμα προς τον προαστιακό αριθμό τους.
Ορισμένες υπηρεσίες προσφέρουν διεθνή προώθηση κλήσεων χορηγώντας για τον πελάτη ένα τοπικό εικονικό αριθμό τηλεφώνου, ο οποίος προωθείται σε οποιοδήποτε άλλο διεθνή προορισμό. Ο αριθμός έχει μόνιμη προώθηση και δεν έχει συσχετιζόμενη τηλεφωνική γραμμή. Ως ένα μέσο για την απόκτηση ενός εισερχόμενου αριθμό από άλλη πόλη ή περιοχή για επαγγελματική χρήση, τα συστήματα " απομακρυσμένης πρόσβασης για προώθηση κλήσεων " τείνουν να είναι πολύ λιγότερο δαπανηρά από ότι οι διαβιβαστικές γραμμές εξωτερικού, αλλά πιο δαπανηρά από τη χρήση τηλεφωνίας πάνω από το πρωτόκολλο διαδικτύου (VOIP)  για να αποκτήσετε έναν τοπικό αριθμό στην επιλεγμένη πόλη.
Εξωτερικοί σύνδεσμοι
Κατηγορία:Τηλεφωνία
Πείρα Ευσταθίου του Ρωμαίου
Η "Πείρα" Ευσταθίου του Ρωμαίου είναι μία βυζαντινή συλλογή νομολογίας. Περιέχει τις σημαντικότερες αποφάσεις του Μεγάλου Κυρού Ευσταθίου του Ρωμαίου, ο οποίος διετέλεσε, περί τα μέσα του 11ου αιώνα μ. Χ., μέλος του ανώτερου Δικαστηρίου που έδρευε στον Ιππόδρομο της Κωνσταντινουπόλεως. Ο Κωνσταντίνος Αρμενόπουλος χρησιμοποίησε ευρέως την "Πείρα" ως πηγή της Εξαβίβλου του.
Πηγές
Κατηγορία:Νομικοί κώδικες Κατηγορία : Βυζαντινορωμαϊκό Δίκαιο
Σαν Μαρτίνο ιν Μπαντία
Το Σαν Μαρτίνο ιν Μπαντία (ιταλικά: San Martino in Badia, ) ή Σανκτ Μάρτιν ιν Τουρν (γερμανικά: St. Martin in Thurn, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
MxPx
Οι MxPx είναι ποπ πανκ μπάντα από το Μπρέμερτον της Ουάνσιγκτον. Το συγκρότημα έχει κυκλοφορήσει 8 studio albums, 4 EP και πάνω από 20 σινγκλ. Όλα τα μέλη της μπάντας είναι Χριστιανοί και αυτό έχει επηρεάσει πολλά τραγούδια τους. Παρ' όλα αυτά οι ίδιοι έχουν δηλώσει πως προτιμούν να μην αποκαλούνται Cristian Band.
Η αρχή (1992)
Οι MxPx ξεκίνησαν το καλοκαίρι του 1992 με το όνομα Magnified Plaid. Έπαιζαν μουσική επηρεασμένη από πολλές πανκ μπάντες τις εποχής όπως οι NOFX, οι Descendents κ.α. Τα μέλη του συγκροτήματος - ο Μάικ Χερέρα (μπάσο/φωνή), ο Γιούρι Ρούλεϊ (ντραμς) και ο Άντι Χάστιντ (κιθάρα) - ήταν συμμαθητές από το Λύκειο και ήταν μόλις 15 χρονών όταν έφτιαξαν το συγκρότημα. Αργότερα το όνομα του συγκροτήματος έγινε MxPx από τα αρχικά του προηγούμενου ονόματος (M.P.)
Τα πρώτα χρόνια
Την πρώτη τους συναυλία οι MxPx την έκαναν στην πίσω αυλή του σπιτιού του Μάικ Χερέρα το 1993. Ο νεαρός τότε Μάικ είχε εξασκηθεί τόσο πολύ για την συναυλία που τελικά αρρώστησε και έκλεισε η φωνή του.
Το πρώτο τους άλμπουμ με όνομα Pokinatcha κυκλοφόρησε το 1994 όταν ακόμα τα μέλη του συγκροτήματος ήταν στο λύκειο! Το άλμπουμ είναι γνώριμο στους θαυμαστές του συγκροτήματος για το hardcore στιλ του.
Μετά από αυτό το πρώτο άλμπουμ, ο κιθαρίστας Άντι Χάστιντ έφυγε από την μπάντα για να συνεχίσει τις σπουδές του στο κολέγιο και ο Τομ Γισνιέσκι πήρε την θέση του.
Αργότερα οι MxPx κυκλοφόρισαν και άλλα 2 αλμπουμ, το Teenage Politics το 1995 και το Life in General το 1996. Με το τελευταίο τους άλμπουμ οι MxPx θα γίνουν γνωστοί σε όλη την αμερικάνικη πανκ σκηνή αφου θα περιοδεύσουν σε όλες τις Ηνωμένες Πολιτείες το καλοκαίρι του 1996.
Τα χρόνια της δόξας
Το 1997 οι MxPx υπέγραψαν συμβόλαιο με την A&M Records και το πρώτο άλμπουμ που κυκλοφόρησαν με την συγκεκριμένη δισκογραφική εταιρία Slowly Going the Way of the Buffalo το 1998 θα γίνει χρυσό στις ΗΠΑ με 500.000 πωλήσεις δίσκων. Δίσκος ο οποίος θα είναι ο τελευταίος τους hardcore punk δίσκος αφού αργότερα το συγκρότημα θα αρχίζει να πειραματίζεται με πιο ποπ πανκ ήχους.
2007-Σήμερα
Το πιο πρόσφατο τους άλμπουμ κυκλοφόρησε το 2007 με όνομα Secret Weapon. Από το καλοκαίρι του 2011 οι MxPx ηχογράφησαν το νέο τους άλμπουμ μετά από 4 χρόνια με όνομα Plan Within Plans. Το άλμπουμ κυκλοφόρησε στις 3 Απριλίου του 2012.
Δισκογραφία
Κατηγορία:Μουσικά τρίο Κατηγορία:Μουσικά συγκροτήματα από Ουάσινγκτον (πολιτεία) Κατηγορία:Αμερικανικά punk rock συγκροτήματα
Φρειδερίκος Α΄ της Πρωσίας
Ο Φρειδερίκος Α΄ (γερμανικά: Friedrich I., 11 Ιουλίου 1657 – 25 Φεβρουαρίου 1713) ήταν ο πρώτος βασιλιάς της Πρωσίας (1701-1713) και μέλος της Δυναστείας των Χοεντσόλλερν. Προηγουμένως, είχε διατελέσει, ως Φρειδερίκος Γ΄, Δούκας της Πρωσίας και Εκλέκτορας του Βρανδεμβούργου (1688-1701). Διετέλεσε ακόμη, από το 1707 έως το θάνατό του, Πρίγκιπας του Νεσατέλ.
Πρώιμα χρόνια
Ο Φρειδερίκος γεννήθηκε στις 11 Ιουλίου 1657 στην Καινιξβέργη του Δουκάτου της Πρωσίας. Ήταν ο τρίτος γιος του Φρειδερίκου Γουλιέλμου της Πρωσίας, Εκλέκτορα του Βρανδεμβούργου, και της Λουίζας Ερριέττας των Νάσσαου. Ο πατέρας του ήταν γιος του Γεωργίου Γουλιέλμου της Πρωσίας, Εκλέκτορα του Βρανδεμβούργου, και της Ελισάβετ Καρλότας του Παλατινάτου. Η μητέρα του ήταν κόρη του Φρειδερίκου Ερρίκου της Οράγγης και της Αμαλίας του Ζολμς-Μπράουνφελς. Ο Φρειδερίκος ήταν πρώτος ξάδελφος του Γουλιέλμου Γ΄ της Αγγλίας.
Με το θάνατο του πατέρα του στις 29 Απριλίου 1688 ο Φρειδερίκος έγινε Δούκας της Πρωσίας και Εκλέκτωρ του Βρανδεμβούργου. Σύντομα ίδρυσε μία νέα πόλη στα νότια του Ντοροτίενστατ, το Φρήντριχστατ, που αποτελεί σήμερα ένα προάστειο του Βερολίνου.
Ο Φρειδερίκος, σε αντίθεση με τον πατέρα του που επεδίωξε μία συμμαχία με τον Λουδοβίκο ΙΔ΄, αντιτάχθηκε στα γαλλικά συμφέροντα. Το Εκλεκτοράτο του Βρανδεμβούργου και το Δουκάτο της Πρωσίας εντάχθηκαν στην Μεγάλη Συμμαχία (Σύνδεσμο του Άουγκσμπουργκ) εναντίον της Γαλλίας και το 1689 ηγήθηκε στρατιωτικών δυνάμεων ως μέρος του συμμαχικού συνασπισμού στον Εννεαετή Πόλεμο. Εκείνη τη χρονιά ο στρατός του νίκησε τους Γάλλους και κατέλαβε τη Βόννη. Παρά την πολιτική αντίθεση με τη Γαλλία (ένα χαρακτηριστικό που ήταν ακόμη πιο εμφανές στον γιο και διάδοχό του), ήταν λάτρης της γαλλικής κουλτούρας και διαμόρφωσε την αυλή του επηρεασμένος από εκείνη του Λουδοβίκου ΙΔ΄.
Βασιλεία
Ο Φρειδερίκος έπεισε τον αυτοκράτορα Λεοπόλδο Α΄ να επιτρέψει την μετατροπή της Πρωσίας σε βασίλειο, μέσω της Συνθήκης του Στέμματος, που υπογράφηκε στις 16 Νοεμβρίου 1700. Αυτή η συμφωνία δόθηκε φαινομενικά ως αντάλλαγμα για μια συμμαχία εναντίον του Λουδοβίκου ΙΔ΄ κατά τον Πόλεμο της Ισπανικής Διαδοχής και την παροχή 8.000 Πρώσων στρατιωτών στην υπηρεσία του Λεοπόλδου. Ο Φρειδερίκος χρησιμοποίησε ως επιχείρημα το γεγονός ότι η Πρωσία δεν αποτέλεσε ποτέ μέρος της Αγίας Ρωμαϊκής Αυτοκρατορίας και κυβερνιόταν με πλήρη κυριαρχία από τους Χοεντσόλλερν. Ως εκ τούτου, δεν υπήρχε κανένα νομικό ή πολιτικό εμπόδιο για να μετατραπεί σε βασίλειο. Ο Φρειδερίκος βοηθήθηκε στις διαπραγματεύσεις από τον Γάλλο νομικό Σαρλ Ανσιγιόν.
Η στέψη του Φρειδερίκου ως Βασιλιά της Πρωσίας έγινε στις 18 Ιανουαρίου 1701 στην Καινιξβέργη. Μολονότι η στέψη έγινε με τη συγκατάθεση του Αυτοκράτορα και με την επίσημη αναγνώριση από τον Αύγουστο Β΄ της Πολωνίας, η Δίαιτα της Πολωνικής-Λιθουανικής Κοινοπολιτείας προέβαλε αντιρρήσεις και θεώρησε τη στέψη ως παράνομη. Στην πραγματικότητα, σύμφωνα με τους όρους της Συνθήκης της Βρομβέργης, η κυριαρχία του Οίκου των Χοεντσόλλερν επί του Δουκάτου της Πρωσίας δεν ήταν απόλυτη, αλλά εξαρτιόταν από τη συνέχιση της ύπαρξης άρρενος μονάρχη (εάν δεν υπήρχε άντρας μονάρχης, το Δουκάτο θα επέστρεφε στο πολωνικό Στέμμα). Ως εκ τούτου, από σεβασμό στους ιστορικούς δεσμούς της περιοχής με το πολωνικό Στέμμα, ο Φρειδερίκος έκανε τη συμβολική παραχώρηση να αυτοαποκαλείται «Βασιλιάς στην Πρωσία» αντί για «Βασιλιάς της Πρωσίας».
Η βασιλεία του, σε κάθε περίπτωση, περιορίστηκε στην Πρωσία και δεν μείωσε την εξουσία του Αυτοκράτορα στο Βρανδεμβούργο που ήταν ακόμα μέρος της Αγίας Ρωμαϊκής Αυτοκρατορίας. Με άλλα λόγια, ενώ ήταν Βασιλιάς στην Πρωσία, παρέμεινε Εκλέκτορας υπό την επικυριαρχία του Αυτοκράτορα της Αγίας Ρωμαϊκής Αυτοκρατορίας στο Βρανδεμβούργο. Νομικά, το κράτος των Χοεντσόλλερν ήταν μια προσωπική ένωση μεταξύ του Βρανδεμβούργου και της Πρωσίας. Ωστόσο, την περίοδο που ο Φρειδερίκος στέφθηκε Βασιλιάς, η εξουσία του Αυτοκράτορα στο Βρανδεμβούργο (αλλά και στην υπόλοιπη Αυτοκρατορία) ήταν κατά κάποιον τρόπο εθιμοτυπική και στην πράξη λήφθηκε υπόψη ως μέρος του πρωσικού Βασιλείου και όχι ως ξεχωριστή οντότητα.
Ο Φρειδερίκος ήταν προστάτης των τεχνών και της μάθησης. Η Ακαδημία των Τεχνών στο Βερολίνο ιδρύθηκε από τον Φρειδερίκο το 1696, όπως και η Ακαδημία των Επιστημών το 1700. Ο Φρειδερίκος διόρισε τον Γιάκομπ Πάουλ φον Γκούντλινγκ ως καθηγητή ιστορίας και δικαίου στην Ακαδημία Ιπποτών του Βερολίνου το 1705 και ως ιστορικό στο Γραφείο του Ανώτερου Κήρυκα το 1706.
Ο Φρειδερίκος πέθανε στις 25 Φεβρουαρίου του 1713 (55 ετών) στο Βερολίνο και ενταφιάστηκε στον Καθεδρικό Ναό της πόλης. Ο εγγονός του, Φρειδερίκος Β΄, αναφερόμενος στον παππού του έγραψε ότι «ήταν μεγάλος σε μικρά θέματα και μικρός σε μεγάλα θέματα».
Οικογένεια και απόγονοι
Ο Φρειδερίκος Α΄ παντρεύτηκε τρεις φορές.
1) Την Ελισάβετ Ερριέττα (1661 - 1683), κόρη του Γουλιέλμου ΣΤ΄ της Έσσης-Κάσσελ, απέκτησε μία κόρη:
2) Τη Σοφία Καρλόττα του Αννοβέρου (1668 - 1705), κόρη του Ερνέστου Αυγούστου του Μπράουνσβαϊγκ-λύνεμπουργκ, με την οποία απέκτησε δύο παιδιά:
3) Τη Σοφία Λουίζα του Μεκλεμβούργου-Σβερίν (1685 - 1735), κόρη του Φρειδερίκου του Μεκλεμβούργου-Γκράμπο. Δεν απέφερε απογόνους.
Από το 1696 έως το 1711 είχε μία επίσημη ερωμένη, την Καταρίνα φον Βάρτενμπεργκ. Ωστόσο, θεωρείται ότι δεν έκανε ποτέ χρήση των υπηρεσιών της, καθώς ήταν βαθιά ερωτευμένος με την δεύτερη σύζυγό του.
Παραπομπές
Κατηγορία:Βασιλείς της Πρωσίας Κατηγορία:Οίκος των Χοεντσόλερν Κατηγορία:Προτεστάντες μονάρχες Κατηγορία:Δούκες της Πρωσίας
Ισσύκ-Κουλ
Η λίμνη Ισσύκ-Κουλ (Ρώσ.:Озеро Исык-Куль - Ozero Issyk-Kyl) βρίσκεται στην κεντροανατολική Ασία και συγκεκριμένα εντός των συνόρων της Κιργιζίας. Πιο αναλυτικά, είναι μια ενδορρεϊκή λίμνη, στα βόρεια Τιεν Σαν. Ο όγκος της την καθιστά ως την 10η μεγαλύτερη στον κόσμο (αλλά όχι η έκτασή της). Επιπλέον αποτελεί την 2η μεγαλύτερη αλμυρή λίμνη, μετά την Κασπία Θάλασσα, και τη δεύτερη μεγαλύτερη αλπική λίμνη, μετά την Τιτικάκα. Λόγω την περιεκτικότητάς της σε άλατα, δεν παγώνει παρά το γεγονός ότι βρίσκεται σε ορεινή περιοχή όπου επικρατεί ψυχρό κλίμα. "Ισσύκ-Κουλ" σημαίνει "Ζεστή Λίμνη" λόγω αυτού του φαινομένου.
Όσον αφορά τις διαστάσεις της, η λίμνη γενικότερα έχει μήκος 170 χιλιόμετρα, 70 χιλιόμετρα πλάτος και το βάθος της είναι 695 μέτρα. Όσον αφορά την περιβαλλοντική της αξία, αποτελεί στην σύγχρονη εποχή ένα πολύ σημαντικό οικοσύστημα σπάνιων ειδών όπως αγριογούρουνων, λευκών λεοπαρδάλων και φυτών επίσης. Η λίμνη από το 2002, αποτελεί ένας από τους τρεις υγροβιότοπους Ραμσάρ της χώρας, που παρακολουθείται από τον περιβαλλοντικό οργανισμό Ραμσάρ.
Η Ισσύκ-Κουλ είναι ένας από τους πιο αξιοσημείωτους τουριστικούς προορισμούς της χώρας λόγω του ήπιου κλίματος στις όχθες της, των κέντρων περίθαλψης και της αξίας που δίνει ο λαός της Κιργιζίας.
Παραπομπές
Κατηγορία:Γεωγραφία της Κιργιζίας Κατηγορία:Λίμνες της Ασίας Κατηγορία:Αλμυρές λίμνες
Σαν Μαρτίνο ιν Πασσίρια
Το Σαν Μαρτίνο ιν Πασσίρια (ιταλικά: San Martino in Passiria, ) ή Σανκτ Μάρτιν ιν Πασάιερ (γερμανικά: St. Martin in Passeier, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Μορντεχάι Βανούνου
Ο Μορντεχάι Βανούνου (14 Οκτωβρίου 1954) είναι Ισραηλινός πρώην τεχνικός στο Κέντρο Πυρηνικών Ερευνών του Ισραήλ στην έρημο Νεγκέβ (Negev Nuclear Research Center), ο οποίος το 1986 αποκάλυψε στον βρετανικό τύπο λεπτομέρειες σχετικά με το πυρηνικό πρόγραμμα του Ισραήλ.
Λίγο αργότερα απήχθη στη Ρώμη από Ισραηλινούς πράκτορες και μεταφέρθηκε στο Ισραήλ. Εκεί δικάστηκε κεκλεισμένων των θυρών και καταδικάστηκε σε 18 χρόνια φυλάκιση, 11 από τα οποία παρέμεινε στην απομόνωση. Αφέθηκε ελεύθερος το 2004 αλλά του επιβλήθηκαν μια σειρά από περιορισμούς: μεταξύ άλλων του απαγορεύτηκε να δώσει συνεντεύξεις σε ξένους δημοσιογράφους και να φύγει από τη χώρα. Τα επόμενα χρόνια συνελήφθη επανειλημμένα από την ισραηλινή αστυνομία και του επιβλήθηκαν διάφορες ποινές για παράβαση των περιορισμών που του είχαν επιβληθεί.